زیافت‌ده عئینی زامان‌دا پی یرین دوْستو، بیلینچلی و عالیجناب کنیاز آندره نیکولایویچ بولکونسکی و اوْنون، زادگان مجلیسلری‌نین مشهور سیمالارین‌دان اوْلان خانی‌می لیزا دا ایشتیراک ائدیر. پترزبورقون زادگان حیاتینی حددن آرتیق دبدبه‌لی، بۇنونلا بئله داریخدیریجی حساب ائدن کنیاز آندره اؤز خانیمینین دا داخیلن بوش و سطحی دۆشونجه‌لی اوْلدوغو فیکرین‌ده‌دیر. بۇ کدرلی حیاتیندان جانینی قورتاماق آماچ ایله میخایل ایلاریونوویچ کوتوزووون اوْردوسونا یازیلان کنیاز آندره ناپولونا قارشی مۆحاریبه‌ده ایشتیراک ائدیر.